Mazda MX-6

Mazda MX-6 je športový automobil vyrábaný automobilkou Mazda v rokoch 1988-1997. Pod týmto názvom sa v Severnej Amerike označovala od roku 1988 Mazda 626 Coupé. Nová generácia Mazdy MX-6 je automobil usporiadaním 2+2 (dvaja dospelí vpredu a dve deti vzadu) a mal nahradiť vtedy súčasný model Mazda 626 Coupé. Mazda mala tiež nahradiť Ford Probe a v rekonštruovanej verzii sa dostať na trh v Spojených štátoch. Karoséria MX-6 bola dlhá, predné aj zadné svetlá mala oválne. Na veku batožinového priestoru bol umiestnený spojler (sériovo montovaný vo verzii s motorom V6). Najprv sa predávala jedine v Japonsku s motorom 1,8 L s výkonom 115 koní, ale neskôr bol zväčšený objem na 2,0 L, ale bez zvýšenia výkonu a počas celého výrobného obdobia sa predávala tiež s vidlicovým šesťvalcom s objemom 2,5 L (motor známy z automobilov 626 GE a Xedos 9 TA).

Prvá generácia (1988-1992)

Prvá generácia Mazdy MX-6 sa objavila v roku 1988 a vyrábala sa až do roku 1992 v Spojených štátoch. Na niektorých trhoch boli modelové roky 1987-1991. Mazda MX-6 bola založená na sérii futuristických športových kompaktných koncepčných vozidiel zo začiatku 80-tych rokov. Bolo to veľké kupé založené na platforme Mazda GD a poháňané R4 Mazda F motormi.

Na americkom trhu používala motor F2 2,2 L s výkonom 88 kW/120 koní, ale k dispozícii bola aj prepĺňaná verzia s výkonom 108 kW/145 koní. Európske a Japonské verzie boli dodávané s motormi F8 1,8 L, FE 2,0 L alebo FE-DOHC 2,0 L DOHC.

Mazda MX-6 sa vyrábala buď s 5-rýchlostnou manuálnou alebo so 4-rýchlostnou automatickou prevodovkou s funkciou overdrive. Mazda MX-6 je tiež známa svojou mechanickou spoľahlivosťou.

Táto generácia bola k dispozícii v niekoľkých stupňoch výbavy, ktoré sa líšili v závislosti na trhu, kde bolo vozidlo predávané. V USA bola MX-6 predávaná vo výbavách DX, LX, LE, a GT.
 DX bol model, ktorý ponúkal základný výkon 89 kW/120 koní a krútiaci moment 176 Nm. Väčšina verzií predávaných v USA mali klimatizáciu.
 LX mal pridané elektrické otváranie okien, centrálne zamykanie, a elektrické zrkadlá a voliteľné elektrické strešné okno.
 LE bola raritná "Kožená Edícia", ktorá bola rovnaká ako model LX, ale zahŕňal kožené sedačky a koženú hlavicu radiacej páky vo vozidlách s manuálnou prevodovkou.
 GT mal všetky doplnky verzie LX, ale prišla s prepĺňaným motorom F2T 2.2 L, ktorý poskytoval výkon 108 kW/145 koní a 258 Nm krútiaceho momentu. Takisto mal na všetkých kolesách kotúčové brzdy s voliteľným ABS a trojcestné elektronicky nastaviteľné pruženie.

V roku 1989 ponúkla Mazda špeciálny systém riadenia všetkých štyroch kolies (často skracovaný na 4WS) ako možnosť pre verziu MX-6 GT určenú pre USA. Systém pozostával z elektronicky riadeného zadné hrebeňového riadenia, ktoré vytáčalo zadné kolesá oproti predným pri malých rýchlostiach pre zlepšenie manévrovania. Tento systém bol k dispozícii počas všetkých rokov výroby len pre GT modely aj iných trhov.

Špecifikácie

2. generácia (1992-1997)

V roku 1993 predstavila automobilka Mazda novú MX-6 bežne označovanú ako druhá generácia. Používala novú platformu GE, ktorú zdieľala s Mazdou 626 a modely automobilky Ford ako Probe a Telsar. Mazda MX-6 bola celosvetovo predávaná v troch verziách známych ako A-spec, E-spec a J-spec, ktorých sa týkajú predajné trhy - americký trh, európsky trh a japonský trh.

A-spec
A-spec variant sa predával len na severoamerickom trhu. Mal tri úrovne výbavy:
 RS - základný model vybavený motorom FS-DE 2,0 DOHC R4 s výkonom 88 kW/115 koní.
 LS - luxusný model vybavený motorom KL-DE 2,5 DOHC V6 s výkonom 122 kW/164 koní. Tiež bol vybavený kolesami z ľahkých zliatin, nízkym zadným spojlerom, voliteľný CD prehrávač, hmlovky a kožený alebo látkový interiér.
 LS M-edition - mimoriadna edícia na základe modelu LS vrátane rôznych doplnkov ako červené zadné svetlá, chrómované prahové lišty, zlaté zliatinové kolesá (rovnakého dizajnu ako v modeli LS), všetky znaky autombilky zlatej farby a M-edition nápis vyšitý na operadlách sedadiel a na kobercoch.

E-spec
Vyrábaná od roku 1991 v Japonsku pre Austráliu, Nový Zéland a Európu. V porovnaní s A-spec mal iné reflektory (dvojdielny nastaviteľný projektor dával oveľa lepšie svetlo), zadné svetlá, predný a zadný nárazník, hmlovky, spätné zrkadlá (elektricky vyhrievané), volant, čalúnenie interiéru a kolesá z ľahkej zliatiny ako štandard. Smerovky boli montované za prednými kolesami a nie na rohu nárazníku. Tiež mala v ponuke klimatizáciu a kožený interiér a hlavnú funkciu - 4WS systém (nebol k dispozícii vo Veľkej Británii). Motory boli rovnaké ako pri A-spec variante (aj keď pri nich nebolo obmedzené oktánové číslo) - motor KL-DE 2,5 DOHC V6 tiež poskytoval výkon 122 kW/164 koní, ale s palivom s vyšším oktánovým číslom dosahovala vyšší výkon.

Špecifikácie

Externé odkazy
MX6OC.COM - UK Mazda MX6 klub majiteľov
MX6.com - USA MX6 fóra
UKPOC United Kingdom Probe klub majiteľov, technické poradenstvo a informácie

Automobily Mazda
Športové automobily
Automobily s riadením všetkých štyroch kolies
Kupé